I 2023 hadde hun sin første store separatutstilling på Nitja senter for samtidskunst i Lillestrøm. Hele design- og klesutstillingen besto av et barokt uttrykk, hvor hun viser at klærne hennes har kunstneriske kvaliteter. Særpreget ligger i de skisseaktige strekene. Hun tegner med venstrehånd for å få utfordre rutinen, og tegner motiver som belter, spenner, knapper og lommer før skissene overføres til stoffene med digitaltrykk. Som motedesigner har hun en ukonvensjonell formsans. De nyeste kreasjonene har 1950-tallets siluetter med barokkens formidealer, samtidig som hun bruker dataprogrammenes muligheter til å gi en tredimensjonal effekt. Inspirasjonen henter hun fra en boks med familiebilder hun fant på loppemarked. De små detaljene i fotografiene, blir viktige mønstre i klærne.